proxectonos/corpus_dominio_legal_administrativo_tmp huggingface dataset:
17/04/2017 | Administración LocalMunicipal
Brión
Padrón fiscal conxunto das taxas por servizos de subministración de auga, saneamento, depuración de augas residuais e canon de auga, correspondente ao 1º trimestre de 2017

Elaborado pola empresa concesionaria dos servizos o padrón fiscal conxunto das taxas por servizos de subministración de auga, saneamento, depuración de augas residuais e canon de auga, correspondente ao 1º trimestre de 2017, o mesmo estará a disposición do público polo prazo de quince días hábiles a contar desde o día seguinte ao da publicación do presente anuncio no BOP, nas oficinas da Casa do Concello de 9 a 14 horas e na oficina de Espina & Delfín S. L. sita en Urb. Agronovo, 126 baixo, Brión, en horario de 9:30 a 13:30 e de 15:30 a 18:30 horas, de luns a venres, para que os interesados poidan examinalo e, no seu caso, formular as reclamacións oportunas. Contra estes actos poderá formularse ante o Sr. Alcalde o recurso de reposición previo ao contencioso - administrativo previsto no art.14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, nos termos previstos en dito precepto. Neste senso, a publicación no Boletín Oficial da Provincia deste anuncio produce efectos de notificación expresa ao abeiro do disposto no art.102.3 da Lei 58/2003, do 17 de decembro, xeral tributaria. O pagamento poderá efectuarse nas oficinas da empresa Espina & Delfín, abertas ao público de 9:30 a 13:30 e de 15:30 a 18:30 horas, de luns a venres, en período voluntario desde o 1 de maio ata o 30 de xuño de 2017. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. A falta de pagamento no período voluntario sinalado suporá a esixencia do canon da auga directamente ao contribuínte, pola vía de constrinximento, pola consellería competente en materia de facenda da Xunta de Galicia; a repercusión do canon da auga poderá ser obxecto de reclamación económico -administrativa ante o órgano económico - administrativo da Comunidade Autónoma de Galicia no prazo dun mes desde que se entenda producida a notificación. Brión, 10 de abril de 2017 O alcalde José Luis García García
17/04/2017 | Administración LocalMunicipal
Lousame
Aprobación modificación de crédito nº 4/2017

De conformidade cos artigos 169 e 177.2 do Real Decreto Lexislativo 2/2004 de 5 de marzo polo que se aproba o Texto Refundido da Lei reguladora das Facendas Locais, considérase definitivamente aprobado o expediente de modificación de créditos 4/2017 mediante a modalidade de crédito extraordinario, por un importe de cento cincuenta e un mil setecentos trinta e cinco euros con oitenta e un céntimos (151.735,81), aprobado inicialmente polo Pleno en sesión celebrada o día 23 de febreiro de 2017, publicado o anuncio de exposición pública no Boletín Oficial da Provincia da Coruña núm.43, de data 3 de marzo de 2017, e transcorrido o prazo de quince días sen se presentar reclamacións ó mesmo. O resumo dos créditos do orzamento de gastos e ingresos do Orzamento do Concello para 2017, resumido por capítulos, coas modificacións introducidas polo presente expediente, é o seguinte: Segundo o disposto no artigo 171.1 do devandito Real Decreto Lexislativo 2/2004, poderase interpoñer directamente contra o referenciado acordo recurso contencioso – administrativo ante a sala correspondente do Tribunal Superior de Xustiza de Galicia, no prazo de dous meses a contar dende a data seguinte á publicación deste anuncio. Sen prexuízo disto e consonte o establecido no artigo 171.3 do Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acto ou acordo impugnado. Lousame, a 7 de abril de 2017. A alcaldesa, Mª Teresa Villaverde Pais.
08/11/2017 | Otras Entidades y Anuncios ParticularesEmpresas y Sociedades
Fundación Museo Etnográfico Monte Caxado
Anuncio de licitación mediante procedemento aberto da obra “Rehabilitación de edificación para sede do Museo Etnográfico Monte Caxado”, en As Pontes de García Rodríguez (A Coruña)

1. Entidade adxudicadora. a) Organismo: Fundación Museo Etnográfico Monte Caxado. b) Aplicación orzamentaria: 2016.0.333.78000 (convenio co Concello de As Pontes). 2. Obxecto do contrato: rehabilitación de edificación para sede do Museo Etnográfico Monte Caxado.3. Prazo de execución: catro (4) meses.4. Tramitación e procedemento de adxudicación. a) Tramitación: ordinaria. b) Procedemento: aberto, cun único criterio de adxudicación (o factor prezo). 5. Orzamento de licitación: 158.389,00, IVE incluído.5 bis. Valor estimado: 130.900,00 €. 6. Garantía provisional: non se esixe.7. Garantía definitiva: 5% do importe de adxudicación, IVE excluído.8. Requisitos específicos do contratista. a) Clasificación: non se esixe. b) Clasificación aos efectos de acreditación de ofertas: grupo C, subgrupos 4/6/7 e categoría 2.9. Presentación das ofertas ou das solicitudes de participación. a) Lugar de presentación das ofertas: Oficina de Correos na modalidade de sobre aberto. b) Domicilio da entidade contratante: Apdo. de Correos n.º 11, 15320 - As Pontes de García Rodríguez (A Coruña). c) Data límite de presentación de ofertas: dentro do prazo dos vinte e seis días naturais, a contar dende o día seguinte ao de publicación do anuncio no BOP. d) Documentación que se ha presentar: cláusula 12 do PCAP. Os licitadores terán que presentar a documentación en soporte papel debidamente asinada, e unha copia en CD (formato dixital PDF con sinatura electrónica). No caso de que non se cumpra algunha destas determinacións (sinatura da documentación en papel, copia en CD asinado electrónicamente), o licitador será excluído da licitación. e) Criterio de valoración: factor prezo (máximo 100 puntos). 10. Información: fundacionmemc@gmail. com. Teléfono 698148890. Dirección de internet para descarga do prego de contratación: http://fundacionmemc.gal/proxectos/11.Gastos de anuncios: os gastos correspondentes aos anuncios da licitación serán por conta do adxudicatario.12. Outros gastos por conta do adxudicatario: cartel de obra e control de calidade segundo a cláusula 29 do PCAP. As Pontes de García Rodríguez, 3 de novembro de 2017. O Patrono da Fundación Museo Etnográfico Monte Caxado José María López Ferro
08/11/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de modificacion da data de comparecencia para proceder ao levantamento de actas previas á ocupación relativa á expropiación “Construción da ponte sobre o río Anllóns e accesos no p. q. 3+800 da DP 1405 de Pazos a Leas por Beres”

ANUNCIO DE MODIFICACIÓN DA DATA DE COMPARECENCIA PARA PROCEDER AO LEVANTAMENTO DE ACTAS PREVIAS Á OCUPACIÓN RELATIVA Á EXPROPIACIÓN “CONSTRUCCIÓN DA PONTE SOBRE O RÍO ANLLÓNS E ACCESOS NO P. Q. 3+800 DA DP 1405 DE PAZOS A LEAS POR BERES” (PONTECESO E CABANA DE BERGANTIÑOS) (CÓD. OBRA 17.11100005.0)” Modificar a data de comparecencia, dos titulares de bens e dereitos afectados pola expropiación “CONSTRUCCIÓN DA PONTE SOBRE O RÍO ANLLÓNS E ACCESOS NO P. Q. 3+800 DA DP 1405 DE PAZOS A LEAS POR BERES” (PONTECESO E CABANA DE BERGANTIÑOS) (CÓD. OBRA 17.11100005.0)”, publicada no BOP n.º 202 do 24-10-2017, no senso seguinte: Onde di: Data: 9 de novembro de 2017 Debe dicir: Data: 16 de novembro de 2017 Na Coruña, a 2 de novembro de 2017. O presidente O secretario Asdo.: Valentín González Formoso Asdo.: José Luis Almau Supervía
08/11/2017 | Administración LocalMunicipal
Tordoia
Anuncio de aprobación de padrón fiscal das taxas polo servizo de abastecemento de auga, saneamento e canon da auga

APROBACION DO PADRÓN FISCAL DAS TAXAS POLO SERVIZO DE ABASTECEMENTO DE AUGA, SANEAMENTO E CANON DE AUGA Na Xunta de Goberno Local que tivo lugar o 25.10.2017, por unanimidade dos asistentes acordouse o seguinte: 1.- Aprobar o padrón das taxas polo servizo de abastecemento de auga, saneamento e canon da auga correspondente ao terceiro trimestre de 2017.2.- Expor ó público todos os datos incorporados ó Padrón que se aproba, mediante edicto que se debe publicar no BOP e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria.3.-Establecer o período de cobramento en período voluntario, que abranguerá dende o 02/10/2017 ó 02/12/2017. Transcurrido o mesmo procederase a esixir os xuros de mora e os recargos que legalmente procedan, de acordo co previsto no artigo 28 da Lei Xeral Tributaria.4.- A falta de pagamento en período voluntario do canon da auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico – administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ó público do padrón.5. Contra as liquidacións incorporadas ó Padrón todos os interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora de facendas locais, no prazo dun mes, contado dente o día seguinte ó remata da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor recurso contencioso – administrativo ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso – administrativa. Tamén se poderá interpor calquera outro recurso que se estime conveniente. Tordoia, 25 de outubro de 2017 O alcalde Antonio Pereiro Liñares
08/11/2017 | Administración LocalMunicipal
Mugardos
Anuncio da modificación da convocatoria específica do Espazo Infantil de Xogo Nadal 2017

ANUNCIO DA MODIFICACIÓN DA CONVOCATOIRA ESPECÍFICA DO ESPAZO INFANTIL DE XOGO NADAL 2017 O presente anuncio ten por obxecto a modificación do prazo de presentación de solicitudes publicado no BOP núm.79, do 27/04/2017, para a convocatoria específica do Espazo Infantil de Xogo de Nadal 2017. – Duración da actividade: 22, 26, 27, 28 e 29 de decembro de 2017 e 2, 3, 4 e 5 de xaneiro de 2018. – Horario:  Completo: 8.00-14.00 horas  Reducido: 10.30-14.00 horas – Servizos complementarios:  Almorzo: de 8.00-9.30 horas, soamente está disponible para usuarios de xornada completa.  Comedor: de 14.00-15.30 horas, poñerase en marcha cun mínimo de 7 solicitudes. – Prazo de presentación de solicitudes: do 10 de novembro de 2017 ao 17 de novembro de 2017, ámbolos dous inclusive. Esta actividade rexerase polas Bases xerais do espazo Infantil de Xogo do Concello de Mugardos (BOP núm.104, do 05.06.2017), así como a Ordenanza fiscal núm.28, reguladora da taxa pola prestación de servizos complementarios educativos e de conciliación da vida familiar e laboral (BOP núm.116, do 21.06.2017). Mugardos, 2 de novembro de 2017. A alcaldesa M.ª Pilar Díaz Otero
08/11/2017 | Administración LocalMunicipal
Cariño
PAI outubro 2017

No Decreto da Alcaldía 501/2017, de data 2 de Novembro de 2017, aprobáronse os padróns fiscais de contribuíntes que deseguido se relacionan: - Precio público pola prestación do servizo do punto de atención á infancia de Cariño, correspondente ó mes de outubro de 2017. Prazo de ingreso: O prazo de ingreso en período voluntario será dende o día 2 de novembro de 2017 ata o 2 de xaneiro de 2018, ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso Administrativo de Ferrol, recurso contencioso-administrativo, no prazo de dous meses contados dende o día seguinte ao da notificación da devandita resolución. De non recaer resolución no prazo dun mes a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecideos nos artigo 43 e 44 da Lei 30/1992, de 26 de novembro, de réxime xurídico das administracións pública e do procedemento administrativo común, sen prejuicio de interpoñer calquera outro recurso que se estime pertinente. Cariño, 2 de novembro de 2017 O Alcalde José Miguel Alonso Pumar
08/11/2017 | Administración LocalMunicipal
Cerceda
Intervención
Aprobación inicial da modificación da Ordenanza fiscal n.º 16, reguladora da taxa por servizo de recollida de lixo

Aprobación inicial da modificación da Ordenanza fiscal número 16, reguladora da taxa sobre recollida domiciliaria de lixos ou residuos sólidos urbanos e xestión do punto limpo Aprobado polo Pleno do Concello, na sesión ordinaria celebrada o día 3 de novembro de 2017, o expediente de aprobación inicial da modificación da Ordenanza reguladora da taxa sobre recollida domiciliaria de lixos ou residuos sólidos urbanos e xestión do punto limpo, sométese o citado expediente a información pública polo prazo de trinta días hábiles para que, de acordo co previsto nos artigos 17.1 e 17.2 do Real Decreto Lexislativo 2/2004, do 5 marzo, polo que se aproba o texto refundido da Lei Reguladora das Facendas Locais, os interesados poidan examina-lo expediente e presenta-las reclamacións que estimen oportunas. Cerceda, 3 de novembro de 2017. O alcalde-presidente José García Liñares
08/11/2017 | Administración LocalMancomunidades
Mancomunidade de Concellos Serra do Barbanza
Formalización de contrato

Anuncio de formalización de contrato administrativo de subministración 1. Entidade adxudicadora: Mancomunidade de Concellos da Serra do Barbanza.2. Obxecto do contrato. a) Tipo: subministración. b) Descrición: adquisición de un camión recolector de residuos sólidos urbanos. c) División por lotes: non. d) Lugar de execución/entrega: Complexo Medioambiental da Serra do Barbanza: lugar A Poza, s/n.15212 - Lousame. e) Prazo de execución/entrega: 6 meses. f) CPV (referencia de nomenclatura): 34144511.3. Tramitación, procedemento e forma de adxudicación. a) Tramitación: urxente. b) Procedemento: aberto. c) Adxudicación: multiplicidade de criterios de adxudicación.4. Valor estimado do contrato (para a totalidade): 167.000,00 €. 5. Orzamento base de licitación (para a totalidade). a) Importe sen IVE: 167.000,00 €. b) Importe con IVE: 202.070,00 €. 6. Adxudicación do contrato. a) Adxudicatario: Servicios Integrales Vehículos Urbanos, S. L. (B98695778). b) Data de adxudicación: 21.09.2017. c) Importe de adxudicación: 134.900,00 € + 28.329,00 (21% do IVE) = 163.229,00 €. 7. Formalización do contrato: contrato formalizado o 04.10.2017. Lousame, a 2 de novembro de 2017. A presidenta María Xosé Alfonso Torres
08/11/2017 | Administración LocalMunicipal
Cerceda
Intervención
Aprobación inicial da modificación da Ordenanza fiscal n.º 17, reguladora da taxa polo servizo de sumidoiro

Aprobación inicial da modificación da Ordenanza fiscal número 17, reguladora da taxa por prestación do servicio de sumidoiro Aprobado polo Pleno do Concello, na sesión ordinaria celebrada o día 3 de novembro de 2017, o expediente de aprobación inicial da modificación da Ordenanza reguladora da taxa por prestación do servicio de sumidoiro, sométese o citado expediente a información pública polo prazo de trinta días hábiles para que, de acordo co previsto nos artigos 17.1 e 17.2 do Real Decreto Lexislativo 2/2004, do 5 marzo, polo que se aproba o texto refundido da Lei Reguladora das Facendas Locais, os interesados poidan examina-lo expediente e presenta-las reclamacións que estimen oportunas. Cerceda, 3 de novembro de 2017. O alcalde-presidente José García Liñares
08/11/2017 | Administración LocalMunicipal
Val do Dubra
Delegación da Alcaldía na 1ª tenente de alcalde 6 a 8 de novembro 2017

Visto que teño que ausentarme do termo municipal durante o período que vai do 6 ao 8 de novembro de 2017, ambos os dous días incluídos. Visto o artigo 23.3 da lei 7/1985, de 2 de abril, reguladora das Bases de Réxime Local, que establece que os tenentes de alcalde substitúen, pola orde do seu nomeamento e nos casos de vacante, ausencia ou enfermidade, ó alcalde, pronunciándose en idéntico sentido o artigo 47.1 do RD 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. O artigo 47.2 do citado Regulamento dispón que nos casos de ausencia as funcións de Alcaldía non poderán ser asumidas polo tenente de alcalde a quen corresponda sen a expresa delegación. Visto o artigo 44, que establece que todas as delegacións se realizarán por Decreto da Alcaldía, e conterá ó ámbito dos asuntos a que se refire a delegación, as facultades que se deleguen así como as condicións específicas de exercicio das mesmas, surtindo efectos dende o día seguinte ó da data do Decreto, sen prexuízo da súa publicación no Boletín Oficial da Provincia. Visto que o cargo de primeira tenente de alcalde recae na Concelleira DªKremena Vilchez Puig Gros. No uso das atribucións que me outorga a lexislación do réxime local, RESOLVO: 1.- Delegar a totalidade das competencias da Alcaldía na concelleira e primeira tenente de alcalde, DªKremena Vilchez Puig Gros, polo período que vai do 6 ao 8 de novembro de 2017, ambos os dous días incluídos.2.- Dispoñer a publicación do anuncio no Boletín Oficial da Provincia, en cumprimento do disposto no artigo 44.2 do RD 2568/1986, de 28 de novembro. Val do Dubra, a 3 de novembro de 2017. O alcalde. Hector Alonso Friera Guilella.
08/11/2017 | Administración LocalMunicipal
Cambre
Avocación de competencias do sétimo tenente de alcalde, don Daniel Carballada Rodríguez, dende o día 31 de outubro ao 29 de novembro de 2017, ambos os dous incluídos

Esta Alcaldía, con data do día 2 de novembro de 2017, ditou a Resolución número 1941/2017 que se transcribe a continuación: “Don Ignacio Jorge Malle Fernandez de Leceta, sétimo tenente de alcalde, comunicou a esta alcaldía que por motivos persoais non poderá exercer as súas funcións como concelleiro delegada de área, dende o día 31 de outubro ao 29 de novembro de 2017, ambos os dous incluídos, segundo o seu escrito rexistrado de entrada o día 30 de outubro de 2017 co número 999/310. Por Resolución de Alcaldía número 1841/2016, de data 18 de novembro, de delegación de atribucións da Alcaldía nos membros da Xunta de Goberno Local, conferín a delegación xenérica da área de Cultura, Deportes e Mobilidade a prol de don Ignacio Jorge Malle Fernandez de Leceta. De conformidade co establecido no artigo 10 da Lei 40/2015, do 1 de outubro, de réxime xurídico do sector público, e artigo 50.3 do Regulamento orgánico municipal, respecto da avocación de asuntos, resolvo: Primeiro. –Avocar a delegación xenérica efectuada a prol de don Ignacio Jorge Malle Fernandez de Leceta dende o día 31 de outubro ao 29 de novembro de 2017 ambos os dous incluídos, a partir dos cales continuará no exercicio das funcións que lle foron delegadas por esta Alcaldía segundo Resolución de data 18 de novembro de 2016. Segundo. –Publicar a resolución no Boletín Oficial da Provincia e dar conta ao Pleno na vindeira sesión que teña lugar.” Cambre, 2 de novembro de 2017. O alcalde Óscar A. García Patiño
08/11/2017 | Administración LocalMancomunidades
Mancomunidade de Concellos Serra do Barbanza
Anuncio de formalización

Anuncio de formalización de contrato administrativo de subministración 1. Entidade adxudicadora: Mancomunidade de Concellos da Serra do Barbanza.2. Obxecto do contrato. a) Tipo: subministración. b) Descrición: adquisición dunha pala cargadora. c) División por lotes: non. d) Lugar de execución/entrega: Complexo Medioambiental da Serra do Barbanza: lugar A Poza, s/n.15212 - Lousame. e) Prazo de execución/entrega: 40 días naturais. f) CPV (referencia de nomenclatura): 43250000-0.3. Tramitación, procedemento e forma de adxudicación. a) Tramitación: ordinaria. b) Procedemento: aberto. c) Adxudicación: multiplicidade de criterios de adxudicación.4. Valor estimado do contrato (para a totalidade): 99.173,55 €. 5. Orzamento base de licitación (para a totalidade). a) Importe sen IVE: 99.173,55 €. b) Importe con IVE: 120.000,00 €. 6. Adxudicación do contrato. a) Adxudicatario: Ascendum Maquinaria SAU (A28616373). b) Data de adxudicación: 10.10.2017. c) Importe de adxudicación: 94.900,00 € + 19.929,00 (21% do IVE) = 114.829,00 €. 7. Formalización do contrato: contrato formalizado o 11.10.2017. Lousame, a 2 de novembro de 2017. A presidenta María Xosé Alfonso Torres
08/11/2017 | Administración LocalMunicipal
As Pontes de García Rodríguez
Secretaría
Anuncio de formalización do contrato “Subministración, execución da obra civil, instalación e posta en marcha das instalacións de neutralización das augas acedas do polígono industrial dos Airíos e deshidratación dos lodos xerados”

En cumprimento do disposto no artigo 154.2 do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público, faise pública a formalización do seguinte contrato: Número de expediente: 2015/C005/000006 Contrato: subministración, execución da obra civil, instalación e posta en marcha das instalacións de neutralización das augas acedas do polígono industrial dos Airíos e deshidratación dos lodos xerados. Datos do perfil do contratante: http://www.contratosdegalicia. gal/resultado. jsp? N=51197 Procedemento de licitación: aberto, con diversos criterios de valoración. Adxudicatario: UTE Os Airíos. Orzamento de adxudicación: 319 287,77 €, IVE incluído. Data de adxudicación: Acordo Xunta de Goberno Local (sesión extraordinaria de data 15/09/2017). Data de formalización do contrato: 24/10/2017. As Pontes de García Rodríguez, 03 de novembro de 2017 O concelleiro delegado da Área de Réxime Interno e Recursos Humanos José Alén Álvarez
08/11/2017 | Administración LocalMunicipal
A Capela
Aprobación definitiva de expediente de modificación de créditos 06/2017

ANUNCIO Unha vez aprobado definitivamente o expediente de modificación de créditos número 6/2017, dentro do vixente orzamento municipal, por un importe de oitenta e seis mil euros (86.000,00 €), consonte ao preceptuado e en cumprimento do disposto no artigo 177.2 en relación co 169.3 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais; faise público que despois de dito expediente, o resumo por capítulos do estado de gastos queda do seguinte xeito: A Capela, 3 de novembro de 2017. O alcalde, Manuel Meizoso López
08/11/2017 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Lista definitiva de admitidos e excluídos ao proceso selectivo para elaborar unha lista de aspirantes a persoal funcionario interino e/ou laboral temporal para postos de técnico de son, tribunal e data do primeiro exercicio

ANUNCIO Por resolución da presidencia número 34718/2017 do 06/11/2017, que se reproduce a continuación, aprobouse a relación definitiva de admitidos e excluídos ao proceso selectivo para elaborar unha lista de aspirantes a persoal funcionario interino e/ou laboral temporal para postos de técnico de son. “D. Valentín González Formoso, Presidente da Deputación Provincial da Coruña, Logo de ver as reclamacións feitas á lista provisional de admitidos/as e excluídos/as para participar nas probas selectivas convocadas no BOP número 129 de 10 de xullo de 2017 para a elaboración de listas de aspirantes para o posible nomeamento como persoal funcionario interino e/ou laboral temporal para postos de Técnico/a de son (subgrupo C1) e tendo en conta as Bases da convocatoria RESOLVO: Aprobar con carácter definitivo a listaxe de admitidos/as e excluídos/as que de seguido se relaciona para participar nas ditas probas selectivas e designar aos membros do Tribunal e o lugar e a data da primeira proba. Lista de admitidos/as e excluídos/as: Tribunal cualificador: A data, hora e lugar de realización do primeiro exercicio son os que se indican de seguido: o día 29 de novembro de 2017 ás 13.00 horas na sala Juanjo Gallo da Deputación Provincial (Avda. Porto da Coruña n.º 2, 6.º andar, 15003 A Coruña). A presente resolución, que pon fin á vía administrativa, é susceptible de interposición de recurso potestativo de reposición perante o Presidente desta Deputación, no prazo dun mes, a contar desde a recepción da notificación desta resolución, de acordo co establecido na Lei 39/2015, do 1 de outubro, do Procedemento Administrativo Común das Administracións Públicas; ou directamente de recurso contencioso-administrativo no prazo de dous meses ante o Xulgado do Contencioso- Administrativo da Coruña, de acordo coa lei 29/1998, reguladora da Xurisdición Contencioso-Administrativa.” A Coruña, 7 de novembro de 2017. O Presidente O Secretario, PDFR 21179/2015 do 01/10/2015 O Deputado Antonio Leira Piñeiro José Luis Almau Supervía
08/11/2017 | Administración LocalMunicipal
Cerdido
Expediente de modificación de crédito 6/2017

O Pleno do Concello de Cerdido, o día 31.10.2017 aprobou o expediente de modificación de crédito 6/2017 (suplemento de crédito ) con cargo o remanente líquido de tesourería. De conformidade co disposto no artigo 177 e 169 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, exponse ó público por prazo de quince días, durante os cales os interesados poderán examinar o expediente nas oficinas municipais así como presentar reclamacións ante o pleno do concello. Se ó remate do período de exposición pública non se presentarán reclamacións, o expediente considerarase definitivamente aprobado, conforme ó establecido na citada lexislación. Cerdido, 02 de novembro de 2017 O Alcalde Benigno Galego Castro
08/11/2017 | Administración LocalMunicipal
Narón
Secretaría
Resolución da Alcaldía sobre unha delegación da Alcaldía

ANUNCIO RESOLUCIÓN DA ALCALDÍA SOBRE UNHA DELEGACIÓN DA ALCALDÍA De conformidade co disposto na Lei 7/1985, do 2 de abril, reguladora das bases do réxime local; Lei 5/ 1997, do 22 de xullo, de Administración Local de Galicia, Regulamento orgánico do Concello de Narón, e no Real Decreto 2568/ 1986, do 28 de novembro, polo que se aproba o Regulamento de organización, funcionamento e réxime xurídico das entidades locais, así como demais normativa de réxime local aplicable e concordante, esta Alcaldía RESOLVE: PRIMEIRO.-–Nomeamento dunha delegada da Alcaldía. a) Delegar en D.ª MARÍA DEL CARMEN ESPADA CORTIZAS a dirección, xestión, inspección e impulso dos servizos correspondentes mediante a realización de propostas, informes e resolucións das seguintes áreas: b) Delegar as competencias e a adopción dos correspondentes actos administrativos definitivos relativos á tramitacion de contratos menores, segundo o establecido na base 48 do presuposto vixente. c) Notificar esta resolución á interesada e ao pleno na primeira sesión que celebre, así como ordear a súa publicación no B. O. P. SEGUNDO.–Da presente resolución darase conta ao pleno na primeira sesión que celebre. TERCEIRO.–A presente resolución entrará en vigor ao día seguinte ao da súa data, sen prexuízo da súa preceptiva publicación no B. O. P. CUARTO.–Quedan derogadas cantas resolucións se opoñan á presente, expresamente as resolucións desta Alcaldía sobre estes mesmos asuntos. Narón, 27 de outubro de 2017. Ante min (Dou fe da identidade do asinante) A ALCALDESA-PRESIDENTA O SECRETARIO XERAL Asdo.: MARIAN FERREIRO DÍAZ Asdo.: ALFONSO DE PRADO FDEZ.-CANTELI
08/11/2017 | Administración LocalMunicipal
Cerceda
Intervención
Aprobación inicial da modificación da Ordenanza fiscal n.º 1, reguladora da taxa do subministro de auga

Aprobación inicial da modificación da Ordenanza fiscal número 1, reguladora da taxa por distribución de auga, incluídos os dereitos de enganche, colocación e utilización de contadores Aprobado polo Pleno do Concello, na sesión ordinaria celebrada o día 3 de novembro de 2017, o expediente de aprobación inicial da modificación da Ordenanza reguladora da taxa por distribución de auga, incluídos os dereitos de enganche, colocación e utilización de contadores, sométese o citado expediente a información pública polo prazo de trinta días hábiles para que, de acordo co previsto nos artigos 17.1 e 17.2 do Real Decreto Lexislativo 2/2004, do 5 marzo, polo que se aproba o texto refundido da Lei Reguladora das Facendas Locais, os interesados poidan examina-lo expediente e presenta-las reclamacións que estimen oportunas. Cerceda, 3 de novembro de 2017. O alcalde-presidente José García Liñares
28/11/2017 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Lista provisional de admitidos/as e excluídos/as ás probas selectivas convocadas no BOP núm.198, do 18/10/2017, para a elaboración de listas de aspirantes para postos de Educador/a Infantil (subgrupo B, de Administración Especial)

ANUNCIO RESOLUCIÓN POLA QUE SE APROBA A LISTA PROVISIONAL DE ADMITIDO/AS E EXCLUÍDO/AS AO PROCESO SELECTIVO PARA ELABORACIÓN DE LISTAS DE PERSOAL FUNCIONARIO INTERINO/A E/OU LABORAL, POSTO DE EDUCADOR/A INFANTIL (B) Logo de ver as solicitudes presentadas para tomar parte nas probas selectivas convocadas no BOP núm.198 do 18 de outubro do 2017 para a elaboración de listas de aspirantes para o posible nomeamento como persoal funcionario interino e/ou laboral temporal para postos de Educador Infantil (subgrupo B, de Administración Especial), e tendo en conta as bases da convocatoria, RESOLVO: Aprobar as listas provisionais de admitidos e excluídos ás citadas probas selectivas, que de seguido se relacionan, e dispoñer a súa publicación no Boletín Oficial da Provincia, fixándose un prazo de dez días hábiles para os efectos de reclamacións previstos na normativa vixente: A Coruña, 24 de novembro de 2017. O Presidente O Secretario Valentín González Formoso José Luis Almau Supervía
28/11/2017 | Administración de JusticiaJuzgados de Primera Instancia
1ª Instancia 8 A Coruña
Notificar sentencia a Agrupconsa, S. L. - C. Aldasa, S. L. U., U. T. E. (U. T. E. Ateneo Ferrol)

EDICTO Zakia Mounir Aligue, letrado da administración de xustiza do Xulgado de Primeira Instancia Núm.8 da Coruña, fago saber que no XUÍZO VERBAL N.º 371/2016-CH ditouse SENTENZA de 17/11/2017 que non puido ser notificada a AGRUPCONSA, S. L. - C. ALDASA, S. L. U., U. T. E. (U. T. E. ATENEO FERROL), CIF U702522390, parte demandada, por estar en paradoiro descoñecido. A dita resolución procesual atópase na oficina xudicial deste órgano (r/ Monforte, s/n; 4.ª planta na Coruña) onde o interesado poderá ter coñecemento íntegro do acto. Contra a dita resolución poderá interpor un recurso de APELACIÓN no prazo de dez días consonte co establecido na Lei de Axuizamento civil (LAC). Espido este edicto para a súa publicación no Boletín Oficial da Provincia da Coruña en cumprimento do art.497 LAC. A Coruña, a veinte de noviembre de dos mil diecisiete. Zakia Mounir Aligue O letrado da administración de xustiza
28/11/2017 | Administración LocalMunicipal
Valdoviño
Licitación obra POS+2017

a) Organismo: Concello de VALDOVIÑO b) Dependencia que tramita o expediente: Secretaría c) Obtención de documentación e información: 1) Dependencia.- Casa do Concello de Valdoviño 2) Enderezo.- Porta do Sol, s/n 3) Localidade e código postal: Valdoviño, 15552 4) Teléfono: 981 48 70 41 5) Fax: 981 48 72 94 6) Correo electrónico: secretaria@concellodevaldovino. com 7) Dirección web municipal, perfil contratante: www.concellodevaldovino.com 8) Data límite de obtención de documentación e información: ata as 14:00 horas do día anterior a áquel en que remate o prazo de presentación de proposicións.2.- Obxecto do contrato: Contratación obra do POS PLUS 2017 (Préstamo provincial 2017): DOTACIÓN E MELLORA EN LOCAIS MUNICIPAIS DE USOS MÚLTIPLES EN AVIÑO E LOIRA • Vocabulario común de contratos (CPV- 45453100-8. Traballos de reacondicionamento. a) Tramitación: Ordinaria b) Procedemento: Aberto c) Criterio de adxudicación: factor prezo. Importe total: 75.000€ ( Importe sen IVE: 61.983,47€; IVE: 13.016,53€) 5.- Garantía Definitiva: 5% do importe de adxudicación, excluído o IVE a) Data límite de presentación: 26 días naturais contados a partir do día seguinte ao da publicación deste anuncio no BOP (luns a venres, de 09:00 a 14:00 horas). b) Documentación a presentar: A indicada na cláusula 12.1.2 (Documentación simplificada) do prego de cláusulas administrativas. c) Lugar de presentación: Oficinas municipais (Rexistro) - Casa do Concello b) Oficina de correos.- Conforme ao indicado na cláusula 11. A. 2 do prego de cláusulas administrativas particulares que rexen a contratación (citáse no punto 10. do presente anuncio a publicación do prego). 7.- Apertura de plicas: Publicarase no perfil do contratante e Taboleiro de anuncios.8.- Gastos.- Por conta do adxudicatario ata un máximo de 1000 euros (BOP e xornal). 9.- Taxas contrato.- Dirección e inspección obra.- 1.562,61 euros Coordinación de seguridade e saúde.- 520,87 euros.10.- Pregos.- É de aplicación o prego de cláusulas administrativas particulares da Deputación Provincial da Coruña (BOP nº 3 de 07/01/16). 11.- Outra información.- Na Secretaría do Concello e na páxina web municipal. Valdoviño, 08 de novembro de 2017 O Alcalde, Asdo.: Alberto González Fernández
28/11/2017 | Administración LocalMunicipal
Camariñas
Aprobación inicial da modificación de crédito n.º 12 mediante transferencia de crédito entre distintas áreas de gasto e modificación anexo de inversións

ASUNTO: APROBACIÓN INICIAL DA MODIFICACIÓN DE CRÉDITO N.º 12 MEDIANTE TRANSFERENCIA DE CRÉDITO ENTRE DISTINTAS ÁREAS DE GASTO E MODIFICACIÓN ANEXO DE INVERSIÓNS Aprobado inicialmente polo Pleno da Corporación, na sesión ordinaria celebrada en data 24 de novembro de 2017, o expediente de modificación de crédito n.º 12 dentro do orzamento da Corporación para o exercicio 2017 mediante transferencia de crédito entre distintas áreas de gasto e modificación do anexo de inversións, exponse ao público a efectos de reclamacións durante 15 días hábiles, contados a partir do día seguinte ao da inserción do anuncio no Boletín Oficial da Provincia, de acordo co disposto nos artigos 169 e 177 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais. Camariñas, a 27 de novembro de 2017. O ALCALDE Asdo.: Manuel Valeriano Alonso de León
28/11/2017 | Administración LocalMunicipal
Arteixo
Contratación, Bens e Patrimonio
Acondicionamento zonas verdes

a) Organismo: Concello de Arteixo. b) Dependencia que tramita o expediente: Departamento de Contratación. c) Número de expediente: 2017/C003/000013 a) Descrición do obxecto: “ACONDICIONAMENTO ZONAS VERDES” b) Lugar de execución: ARTEIXO c) Prazo de execución: 1 mes. a) Contrato non suxeito a regulación harmonizada b) Tramitación: ordinaria c) Procedemento: aberto d) Forma: Selección da oferta economicamente máis vantaxosa con un varios criterios de adxudicación De acordo coa prescrición establecida nos pregos 49.433,30€ IVE INCLUIDO (21%) Provisional: non se esixirá a prestación de garantía provisional. Definitiva: 5% do prezo de adxudicación IVE excluído, correspondendo a duración total do contrato. a) Entidade: Concello de Arteixo b) Enderezo: Alcalde Ramón Dopico, nº 1 c) Localidade e Código Postal: Arteixo - 15.142 d) Teléfono: 981 600 009 e) Correo: contratacion@arteixo. org f) Data límite de obtención de documentos e información: no prazo de 26 días naturais dende o día seguinte ó de publicación no Boletín Oficial da Provincia da Coruña. Ver cláusula 12.1.1 G) a) Data límite de presentación: No rexistro xeral do Concello de Arteixo en horario de 9:00 a 14:00h horas de luns a venres dentro do prazo de 26 días naturais dende o día seguinte ó da publicación no Boletín Oficial da provincia da Coruña. b) Documentación que cómpre presentar: 1) O primero, sobre A) subtitulado DOCUMENTACION para o contrato “ACONDICIONAMENTO ZONAS VERDES” 2). O segundo, sobre B) subtitulado REFERENCIAS TECNICAS para o contrato “ACONDICIONAMENTO ZONAS VERDES” 3). O tercero, sobre C) subtitulado “OFERTA ECONÓMICA Y REFERENCIAS VALORABLES AUTOMÁTICAMENTE” para o contrato “ACONDICIONAMENTO ZONAS VERDES” c) Lugar de presentación: - Entidade: No Rexistro Xeral de Entrada de Documentos do Concello de Arteixo ou por calquera dos medios que se estabelecen no art.16.4 da Lei 39/2015, de 01 de outubro, do Procedemento Administrativo Común das Administracións Públicas. - Enderezo: Praza Alcalde Ramón Dopico, nº 1 - Localidade e código postal: 15.142 – Arteixo d) Prazo durante o que o licitador terá a obriga de manter a súa oferta: dous meses e) Admisión de variantes: Non se admite variantes a) Entidade: Concello de Arteixo b) Enderezo: Praza Alcalde Ramón Dopico, nº 1 c) Localidade: Arteixo (A Coruña) d) Data: o día que se sinalará no perfil do contratante (www.arteixo.org) O adxudicatario terá a obriga de pagar todos os gastos de publicación de anuncios de licitación e adxudicación que se publiquen nos medios de comunicación ou diarios e boletíns oficiais. Os Pregos de Prescricións Técnicas e Administrativas Particulares foron aprobados pola Xunta de Goberno Local de data 15 de novembro de 2017. Poden obterse copias no lugar sinalado no punto 6. Arteixo, 22 de novembro de 2017 Asdo.: José Ramón Amado de la Fuente CONCELLEIRO DA AREA DE OBRAS E SERVIZOS MUNICIPAIS
28/11/2017 | Administración LocalMunicipal
Ribeira
Oferta de emprego público do Concello de Riveira para o ano 2017

ANUNCIO da Oferta de Emprego Público do Concello de Riveira para o ano 2017 Por Decreto da Alcaldía de data 23/11/2017, resolveuse aprobar a Oferta de Emprego Público deste Concello para 2017, que comprende as prazas vacantes dotadas no Orzamento da Corporación que non poden ser cubertas cos efectivos de persoal existentes, e cumprindo as taxas de reposición a que se refire o artigo 19 da Lei 3/2017, do 27 de xuño, de Orzamentos Xerais do Estado para o ano 2017, co seguinte detalle: O que se publica, de conformidade co disposto no apartado 2 do artigo 70 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público. A execución desta Oferta de Emprego Público deberá desenvolverse dentro do prazo improrrogable de tres anos. Riveira, 23 de novembro de 2017. O alcalde Manuel Ruiz Rivas
28/11/2017 | Administración LocalMunicipal
Arteixo
Contratación, Bens e Patrimonio
Dirección e xestión da Escola Municipal de Música do Concello de Arteixo

ANUNCIO DE FORMALIZACIÓN DO CONTRATO Comunícaselle a tódolos interesados no procedemento de contratación do “DIRECCIÓN E XESTIÓN DA ESCOLA MUNICIPAL DE MÚSICA DO CONCELLO DE ARTEIXO” que se procedeu á firma do contrato cos adxudicatarios sinalados no apartado cuarto do presente anuncio, o día 04 de agosto de 2017, ás 10.00 horas, na Secretaría Xeral do Concello, sendo os datos de dita licitación os seguintes: 1.–Entidade adxudicadora. a) Organismo: Concello de Arteixo. b) Dependencia que tramita o expediente: Departamento de Contratación. c) Número de expediente: 2017/C004/000004.2.–Obxecto do contrato. a) Descrición do obxecto: “DIRECCIÓN E XESTIÓN DA ESCOLA MUNICIPAL DE MÚSICA DO CONCELLO DE ARTEIXO”. b) Lugar de execución: ARTEIXO. c) Prazo de duración: 2 anos, a contar dende a data fixada no documento de formalización do contrato. O contrato poderá prorrogarse de forma motivada por dúas anualidades máis ata un máximo total incluídas prórrogas de 4 anos (2+1+1). 3.–Tramitación, procedemento e forma de adxudicación. a) Contrato non suxeito a regulación harmonizada. b) Tramitación: ordinaria. c) Procedemento: aberto. d) Forma: selección da oferta economicamente mais vantaxosa con diversos criterios de valoración. Aplicación dos criterios de adxudicación Obtivo as seguintes puntuacións finais: 4.–Adxudicatario. ESPROADE SERVICIOS INTEGRADOS, S. L., co C. I. F. B-15664816.5.–Prezo de adxudicación.178.449,60 € anual IVE EXENTO (22,60 € IVE EXENTO hora de servizo efectivamente prestado sendo o máximo de horas 7.896 horas anuais). 6.–Órgano Adxudicatario e data de adxudicación. Foi adxudicado por Decreto dA Alcaldía 2151/2017, dO 01 de agosto de 2017. Arteixo, 04 de agosto de 2017. Asdo.: JosÉ Ramón Amado de la Fuente CONCELLEIRO DE OBRAS Y SERVIZOS MUNICIPAIS Por delegación, Decreto 1336/2015
28/11/2017 | Administración LocalMunicipal
A Capela
Corrección de erros na publicación do anuncio no BOP 223 de data 23/11/2017

Advertidos erros na publicación do anuncio deste Concello no BOP número 223 de data 23.11.2017, onde dí: 1º. Formalización de contrato do servizo “Subministración de enerxía eléctrica do Concello da Capela”, debe dicir: Formalización do contrato de subministro “Subministración de enerxía eléctrica do Concello da Capela”. 2º. Por resolución da Alcaldía nº 327/2017 do 02.11.2017, adxudicouse o servizo, debe dicir; Por resolución da Alcaldía número 327/2017 do 02.11.2017 adxudicouse o subministro.3º. Obxecto do contrato servizo: “Subministración de enerxía eléctrica do Concello da Capela”, debe dicir: obxecto do contrato subministro:”Subministración de enerxía eléctrica do Concello da Capela”. A CAPELA, 23 de novembro de 2017 O Alcalde, Manuel Meizoso López
28/11/2017 | Administración LocalMunicipal
Paderne
Convocatoria peóns

ANUNCIO BASES DE CONTRATACIÓN DE DOUS PEÓNS Por Decreto do 27 de novembro de 2017 o alcalde-presidente do Concello de Paderne resolveu convocar procedemento público para a contratación laboral temporal de dous peóns por un período de nove meses e aprobar as bases para a realización do correspondente concurso-oposición. As bases están a disposición dos/as interesados/as no taboleiro de edictos da Casa Consistorial, na web municipal, www.concellodepaderne.com e na sede electrónica do Concello de Paderne no seu caso https://sede.concellodepaderne.es/es/. É requisito ser candidato/a remitido polo Servizo Público de Emprego de Galicia segundo a correspondente oferta de emprego presentada na Oficina do SPE de Betanzos. O prazo de presentación de instancias será de 5 días hábiles, contados a partir do día seguinte á data de publicación do presente anuncio no BOP. Paderne, 27 de novembro de 2017. O alcalde-presidente César Longo Queijo
28/11/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 16 de novembro de 2017 polo que se somete a información pública a solicitude de autorización administrativa previa e de construción dunha instalación de distribución eléctrica no concello de Ferrol (expediente IN407A 2017/157-1)

Acordo do 16 de novembro de 2017, da Xefatura Territorial da Coruña, polo que se somete a información pública a solicitude de autorización administrativa previa e de construción dunha instalación de distribución eléctrica no concello de Ferrol (expediente IN407A 2017/157-1) Expte.: IN407A 2017/157-1 Solicitante: Unión Fenosa Distribución, S. A. Denominación: reforma CT Caranza N15 Concello: Ferrol Características técnicas: Reforma centro de transformación Caranza n.º15, coa substitución da aparamenta ao aire existente, por un novo conxunto de celas modulares 3L+1P con envolvente metálica e illamento SF6. Lexislación de aplicación: Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015). Lei 40/2015, do 1 de outubro, de réxime xurídico do sector público (BOE núm.236, do 02/10/2015). Lei 24/2013, do 26 de decembro, do sector eléctrico (BOE núm.310, do 27 de decembro de 2013). Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións no Servizo de Enerxía e Minas da Xefatura Territorial de Economía, Emprego e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación deste acordo. A Coruña, 16 de novembro de 2017 Isidoro Martínez Arca Xefe territorial da Coruña
28/11/2017 | Administración LocalMunicipal
Negreira
Dedicacións parcial e exclusiva

O Pleno da Corporación celebrado con data 13 de xullo de 2015 acordou a fixación de dedicación parcial para o cargo de Alcaldía-Presidencia deste Concello. Por Decreto da Primeiro Tenente de Alcalde, don Manuel Angel Leis Míguez, nº 204/2017, de data 20 de novembro de 2017, determinouse que, considerando que o pasado día 16 de novembro de 2017, don Viriato Zota Zayoun tomou posesión da Alcaldía-Presidente deste Concello, a dedicación parcial de Alcaldía corresponderá ó Alcalde-Presidente, don Jorge Jesús Tuñas Caamaño. O Pleno da Corporación celebrado con data 14 de setembro de 2015 acordou a fixación de dedicación exclusiva para o cargo da Concellería delegada da xestión das competencias e dirección dos servizos correspondentes ó Área de Obras, Urbanismo, Parques e Xardíns. Por Decreto da Alcaldía nº 203/2017, de data 20 de novembro de 2017, determinouse que, considerando que o Concelleiro e Primeiro Tenente de Alcalde, don Manuel Angel Leis Míguez é a persoa que desempeña o cargo que se anuncia no parágrafo anterior, determínase que a dedicación exclusiva da Concellería delegada da xestión das competencias e dirección dos servizos correspondentes ó Área de Obras, Urbanismo, Parques e Xardíns, corresponderá a don Krasimir Yordanov Zouid Martinez de Quel. O que se fai público consonte establece o artigo 75.5 da Lei 7/1985, de 2 de abril, Reguladora das Bases do Réxime Local. Negreira, 22 de novembro de 2017. Alcalde-Presidente Jorge Jesús Tuñas Caamaño